শিয়ালদহ-ডানকুনি লাইনে ট্রেন বন্ধ, ভোগান্তিতে নিত্যযাত্রীরা

কলকাতা: ২৩ জানুয়ারি থেকে ২৭ জানুয়ারি ভোর ৪টে পর্যন্ত শিয়ালদহ-ডানকুনি শাখায় (Sealdah-Dankuni) ট্রেন চলাচল পুরোপুরি বন্ধ থাকবে বলে ঘোষণা করেছিল পূর্ব রেল। তার জেরে বৃহস্পতিবার সকাল থেকেই চরম ভোগান্তিতে পড়েন ওই লাইনের নিত্যযাত্রীরা। শিয়ালদহ-ডানকুনি শাখায় বালিঘাট (Balighat) এবং বালি হল্ট (Bali Halt) স্টেশনের মধ্যে সিসিআর-১৫ সেতুর গার্ডার বদলের জন্য ওই শাখায় ট্রেন চলাচল বন্ধ রাখা হয়েছে।

আরও পড়ুন: সঞ্জয়ের ফাঁসির দাবি চেয়ে এবার হাইকোর্টে দ্বারস্থ হতে চলেছে সিবিআই

সেতু সংস্কারের জেরে শুধু রেল নয়, সড়কপথের যাত্রীরাও সমস্যায় পড়েছেন। কারণ বালি ব্রিজের দক্ষিণেশ্বর (Dakshineshwar) থেকে বালি দিকে আসার রাস্তায় দুই চাকা বাইক এবং তিন চাকা গাড়ি চলাচল করছে। বালির ব্রিজের বালি থেকে দক্ষিণেশ্বরের দিকে রাস্তায় সমস্ত গাড়ি চলাচল করছে। হাওড়া সিটি পুলিশের ট্রাফিক বিভাগ দক্ষিণেশ্বর থেকে যে সমস্ত চার চাকা গাড়ি ভারী যান আসবে তার জন্য নিবেদিতা সেতু ব্যবহারের নির্দেশ দিয়েছে! আজ থেকে যাত্রী ভোগান্তি চরমে!